Forretningsorden
for den ordinære generalforsamling i kreds 8

den 23. april 2025 kl. 18.00 på Hotel Sidesporet

1. Dirigenten påser, at forhandlingerne fremmes, og at god parlamentarisk orden overholdes.

De deltagende medlemmer må i alle tilfælde rette sig efter dirigentens afgørelse.

Talerne får ordet i den rækkefølge, som de indtegnes hos dirigenten.

2. Forslag om afslutning af diskussionen med de indtegnede talere eller om begrænset taletid kan stilles af dirigenten eller to af de stemmeberettigede deltagere, og vedtages af generalforsamlingen med simpel majoritet.

3. Forslag og ændringsforslag skal indleveres skriftligt til dirigenten på dennes opfordring.

4. Afstemning sker ved håndsoprækning, med mindre tre stemmeberettigede deltagere begærer skriftlig afstemning. Alle personvalg er skriftlige.

5. Valgbare er alle, der er opstillet og anmeldt rettidigt i henhold til gældende vedtægter.